कश्मीर में तापसी पन्नू के साथ शूटिंग करते दिखे शाहरुख खान, फैंस के साथ ली सेल्फी
Bollywood Super Star Shah Rukh Khan Dunki Movie, Jammu Kashmir Shooting - शाहरुख खान इन दिनों कश्मीर में अपनी अपकमिंग फिल्म डंकी की शूटिंग कर रहे हैं। शूटिंग के दौरान का एक वीडियो सोशल मीडिया पर सामने आया है,
शाहरुख खान इन दिनों कश्मीर में अपनी अपकमिंग फिल्म डंकी की शूटिंग कर रहे हैं। शूटिंग के दौरान का एक वीडियो सोशल मीडिया पर सामने आया है, जिसमें किंग खान तापसी पन्नू के साथ नजर आए।
वीडियो में शाहरुख ब्लैक ट्राउजर और रेड जैकेट में दिखाई दे रहे हैं। दूर से शूट की गई इस वीडियो में तापसी ब्लू डेनिम- व्हाइट जैकेट पहने दिखाई दे रही हैं। शूटिंग लोकेशन पर चारों तरह बर्फ और कुछ दुकानें नजर आ रही हैं।
फैन के साथ किंग खान ने खिंचवाई फोटो
सोशल मीडिया पर शाहरुख खान की एक फोटो भी सामने आई है, जिसमें वह एक फैन के साथ फोटो क्लिक करवाते हुए दिखाई दिए। इस फोटो में किंग खान ब्लैक जैकेट में काफी हैंडसम लग रहे हैं।
शाहरुख खान का कश्मीर में हुआ जोरदार स्वागत 
बीते दिनों शाहरुख डंकी की शूटिंग के लिए कश्मीर पहुंचे थे, जिससे जुड़ा एक वीडियो सोशल मीडिया पर सामने आया था। इस वीडियो में किंग खान का रिसॉर्ट में फूलों के गुलदस्ते और सफेद शॉल से जोरदार स्वागत किया गया। वीडियो में उन्हें दर्जनों लोगों से घिरे अपनी कार से उतरते देखा गया था। किंग खान अपनी मैनेजर पूजा ददलानी के साथ स्पॉट हुए।
22 दिसंबर को रिलीज होगी डंकी
फिल्म डंकी में शाहरुख खान के साथ तापसी पन्नू, विक्की कौशल, बोमन ईरानी और सतीश शाह भी लीड रोल में नजर आने वाले हैं। ये फिल्म 22 दिसंबर 2023 को सिनेमाघरों में रिलीज होगी। इस फिल्म का फैंस बेसब्री से इंतजार कर रहे हैं।
डंकी के अलावा शाहरुख बॉलीवुड स्टार सलमान खान की फिल्म टाइगर 3 में कैमियो करने वाले है। वहीं किंग खान एटली की अपकमिंग एक्शन फिल्म जवान में दिखाई देंगे, जिसमें नयनतारा, विजय सेतुपति, सान्या मल्होत्रा, प्रियामणि और सुनील ग्रोवर भी शामिल हैं।